**3ª Reflexión**

Recorda que, nestes vídeos que deberás gravar en solitario ao final do día, o que realmente importa é a túa sinceridade e capacidade de análise.

Parabéns, chegaches ao final do proxecto!

**1.** Consideras que nestas tres semanas aumentou a túa competencia oral en galego? Xustifica a resposta.

**2.** En caso afirmativo, coidas que aumentaría do mesmo xeito con outro tipo de actividade? Dinos como e dános ideas para mellorar.

**3.** Esta experiencia axudouche a coller soltura á hora de te desenvolveres diante dunha cámara?

**4.** En calquera acción que emprendamos, os logros relaciónanse directamente co grao de implicación.

Do 1 ao 10, que nota cres que deberías levar no proxecto tendo en conta o desenvolvemento da túa competencia en lingua oral?

Do 1 ao 10, que nota cres que deberías levar no proxecto tendo en conta o teu nivel de traballo e o teu grao de implicación?

Que nota che sae de media?

**5.** Atopaches algún atranco para falares en galego durante estas tres semanas? Se é que houbo algún, explica cal ou cales foron.

**6.** As gravacións de reflexión fóronche útiles? Xustifica a resposta.

**7.** Consideras que estás en situación de ser galegofalante? Xustifica a túa resposta.

**8.** Se estivese na túa man a continuidade do proxecto, continuarías con el noutros cursos, modificaríalo ou eliminaríalo?

**9.** Que tipo de actividade farías ti para que o alumnado falase máis en galego?

**10.** Cres que esta actividade resulta interesante e positiva? Xustifica a túa resposta.